Kirišima

Kirišima () – 1700 m aukščio aktyvių ugnikalnių grupė Kagošimos ir Mijadzakio prefektūrose, Kiūšiū saloje. Sudaro daugiau nei 20 vulkaninių kūgių. Gausu ežerų, karštųjų versmių.

Užregistruoti išsiveržimai 788, 1716 ir 1717 m. Augito-hipersteno andezitas yra labiausiai paplitusi uolienos rūšis.http://web.mac.com/japan_geoparks/JGN/member/kirishima/kirishima-e.html 

Aukščiausia viršūnė vadinama Karakuni (). Kitos viršūnės yra Takačiho-no-minė (高千穂峰) (1573 m) ir Šinmoedakė (新燃岳). Abu aktyvūs ugnikalniai, Šinmoedakė buvo išsiveržusi 2011 m. Kirišima yra Kirišimos-Jaku nacionaliniame parke šalia Kirišimos miesto. Kirišima laikoma vienu iš 100 žymiausių Japonijos kalnų. Apylinkėse dažnai pasitaiko rūkas, tad manoma, kad kalnas taip pavadintas, nes atrodo kaip sala virš rūko.

 Išnašos 

Kategorija:Japonijos ugnikalniai